รัฐบาลไทย-ข่าวทำเนียบรัฐบาล-กระทรวงยุติธรรม ต้อนรับคณะกรรมาธิการการกฎหมาย การยุติธรรมและสิทธิมนุษยชน สภาผู้แทนราษฎร
วันอังคารที่ 7 กุมภาพันธ์ 2566
06/02/2566
กระทรวงยุติธรรม ต้อนรับคณะกรรมาธิการการกฎหมาย การยุติธรรมและสิทธิมนุษยชน สภาผู้แทนราษฎร
กระทรวงยุติธรรม ต้อนรับคณะกรรมาธิการการกฎหมาย การยุติธรรมและสิทธิมนุษยชน สภาผู้แทนราษฎร
ในวันจันทร์ที่ ๖ กุมภาพันธ์ ๒๕๖๖ เวลา ๑๐.๐๐ น . กระทรวงยุติธรรม โดยกรมคุ้มครองสิทธิและเสรีภาพ จัดการประชุมสําหรับการศึกษาดูงานของคณะกรรมาธิการการกฎหมาย การยุติธรรม และสิทธิมนุษยชนสภาผู้แทนราษฎร เกี่ยวกับ “แนวทางการปฏิรูปกระบวนการยุติธรรมและสิทธิมนุษยชนของประเทศไทย” โดยมีนายศุภชัย ใจสมุทร ประธานกรรมาธิการฯ และนายวัลลภ นาคบัว รองปลัดกระทรวงยุติธรรม หัวหน้ากลุ่มภารกิจด้านบริหารความยุติธรรม เป็นประธานร่วมกัน นอกจากนี้ การประชุมฯ ยังได้รับเกียรติจากนายเรืองศักดิ์ สุวารี อธิบดีกรมคุ้มครองสิทธิและเสรีภาพ นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ นายธีรยุทธ แก้วสิงห์ ผู้เชี่ยวชาญเฉพาะด้านพิทักษ์สิทธิและเสรีภาพ นางสาวจิฬาภรณ์ ตามชู กฤษสุวรรณ ผู้อํานวยการสํานักงานช่วยเหลือทางการเงินแก่ผู้เสียหายและจําเลยในคดีอาญา และนางสาวนรีลักษณ์ แพไชยภูมิ ผู้อํานวยการกองสิทธิมนุษยชนระหว่างประเทศและนายมนินธ์ สุทธิวัฒนานิติ ผู้อํานวยการสํานักงานกองทุนยุติธรรม สํานักงานปลัดกระทรวงยุติธรรม เข้าร่วมให้ข้อมูลและต้อนรับคณะกรรมาธิการฯ ณ ห้องประชุม ๑๐-๐๑ อาคารกระทรวงยุติธรรม
การประชุมฯ ดังกล่าว รองปลัดกระทรวงยุติธรรม ได้กล่าวถึงประเด็นการดําเนินการส่งเสริมกระบวนการยุติธรรมและคุ้มครองสิทธิมนุษยชนในภาพรวมของกระทรวงยุติธรรม จากนั้น กรมคุ้มครองสิทธิและเสรีภาพ โดยอธิบดีกรมคุ้มครองสิทธิฯ นําเสนอ “การขับเคลื่อนงานด้านสิทธิมนุษยชนของกรมคุ้มครองสิทธิและเสรีภาพ” ผอ.จิฬาภรณ์ฯ นําเสนอ “การดําเนินงานพระราชบัญญัติค่าตอบแทนผู้เสียหายและค่าทดแทน และค่าใช้จ่ายแก่จําเลยในคดีอาญา พ.ศ. ๒๕๔๔ และที่แก้ไขเพิ่มเติม (ฉบับที่ ๒) พ.ศ. ๒๕๕๙” ผอ.นรีลักษณ์ฯ นําเสนอ “ความคืบหน้าและการเตรียมความพร้อมเพื่อรองรับการบังคับใช้พระราชบัญญัติป้องกันและปราบปรามการทรมานและการกระทําให้บุคคลสูญหาย พ.ศ. ๒๕๖๕” รวมทั้ง ผอ.มนินธ์ฯ ได้ร่วมให้ข้อมูลเกี่ยวกับ “ความคืบหน้าการดําเนินงานของกองทุนยุติธรรม”
ทั้งนี้ คณะกรรมาธิการฯ ได้ให้ความสนใจสอบถามในหลากหลายประเด็น อาทิ ความคืบหน้าและสาระสําคัญในการแก้ไขเพิ่มเติมพระราชบัญญัติค่าตอบแทนผู้เสียหายฯ การเตรียมการบังคับใช้พระราชบัญญัติป้องกันและปราบปรามการทรมานฯ ผลการดําเนินงานตามพระราชบัญญัติการไกล่เกลี่ยข้อพิพาท พ.ศ. ๒๕๖๒ การเพิ่มค่าตอบแทนให้แก่ทนายอาสา การจัดทําคําแปลเกี่ยวกับเอกสารสําหรับเจ้าหน้าที่ที่ปฏิบัติงานด้านการควบคุมฝูงชน และการสร้างการรับรู้ด้านสิทธิมนุษยชนให้ทุกภาคส่วน เป็นต้น ซึ่งกระทรวงยุติธรรมจะได้นําข้อเสนอแนะของคณะกรรมาธิการฯ ไปพัฒนาเพื่อนําไปสู่การยกระดับมาตรฐานงานในส่วนที่เกี่ยวข้องของกระทรวงยุติธรรมต่อไป
หลังจากนั้นเวลา ๑๓.๓๐ น. คณะกรรมาธิการการกฎหมาย การยุติธรรมและสิทธิมนุษยชน สภาผู้แทนราษฎร ได้เข้าศึกษาดูงาน ณ กรมสอบสวนคดีพิเศษ โดยมีนางอรัญญา ทองน้ําตะโก รองปลัดกระทรวงยุติธรรม พร้อมด้วยร้อยตํารวจเอก วิษณุ ฉิมตระกูล รองอธิบดีกรมสอบสวนคดีพิเศษ และคณะผู้บริหาร เจ้าหน้าที่ที่เกี่ยวข้อง ให้การต้อนรับ และรับฟังการบรรยาย เรื่อง “แนวทางการปฏิบัติงานด้านการป้องกัน การปราบปรามการสืบสวนและการสอบสวนคดีความผิดทางอาญา โดยใช้วิธีการพิเศษตามกฎหมายว่าด้วยการสอบสวนคดีพิเศษของกรมสอบสวนคดีพิเศษ” โดยร้อยตํารวจเอก สุรวุฒิ รังไสย์ ผู้อํานวยการกองคดีความผิดเกี่ยวกับการเสนอราคาต่อหน่วยงานของรัฐ “การดําเนินงานคดีพิเศษที่อยู่ในพื้นที่สามจังหวัดชายแดนภาคใต้” โดยนายทรงพล รักษ์เผ่า ผู้อํานวยการส่วนกลั่นกรองคดีและการข่าวคดีพิเศษภาค กองปฏิบัติการคดีพิเศษภาค และ “การดําเนินการเก็บข้อมูลการตรวจ DNA ร่วมกับสถาบันนิติวิทยาศาสตร์” โดย นายอังศุเกติ์ วิสุทธิ์วัฒนศักดิ์ ผู้อํานวยการศูนย์ป้องกันและปราบปรามหนี้นอกระบบและอํานวยความเป็นธรรม และนางชนิดาภา ศรีหนองหว้า ผู้อํานวยการกองสารพันธุกรรม สถาบันนิติวิทยาศาสตร์ กระทรวงยุติธรรม